กฎกระทรวงกฎกระทรวง(พ.ศ. ๒๕๓๖)ออกตามความในพระราชบัญญัติการสาธารณสุขพ.ศ. ๒๕๓๕[๑] อาศัยอำนาจตามมาตรา ๕ และมาตรา ๔๔ วรรคสามแห่งพระราชบัญญัติการสาธารณสุข พ.ศ. ๒๕๓๕ รัฐมนตรีว่าการกระทรวงสาธารณสุขโดยคำแนะนำของคณะกรรมการสาธารณสุขออกกฎกระทรวงไว้ ดังต่อไปนี้ข้อ ๑ บัตรประจำตัวเจ้าพนักงานท้องถิ่นซึ่งรัฐมนตรีว่าการกระทรวงสาธารณสุขเป็นผู้ออกบัตรให้เป็นไปตามแบบ สส. ๑ และบัตรประจำตัวเจ้าพนักงานท้องถิ่นซึ่งผู้ว่าราชการจังหวัดเป็นผู้ออกบัตรให้เป็นไปตามแบบ สส. ๒ ท้ายกฎกระทรวงนี้ข้อ ๒บัตรประจำตัวเจ้าพนักงานสาธารณสุขซึ่งอธิบดีกรมอนามัยเป็นผู้ออกบัตรให้เป็นไปตามแบบ สส. ๓ บัตรประจำตัวเจ้าพนักงานสาธารณสุขซึ่งผู้ว่าราชการจังหวัดเป็นผู้ออกบัตรให้เป็นไปตามแบบ สส. ๔ บัตรประจำตัวเจ้าพนักงานสาธารณสุขซึ่งผู้ว่าราชการกรุงเทพมหานครเป็นผู้ออกบัตรให้เป็นไปตามแบบ สส. ๕ และบัตรประจำตัวเจ้าพนักงานสาธารณสุขซึ่งปลัดเมืองพัทยาเป็นผู้ออกบัตรให้เป็นไปตามแบบ สส. ๖ ท้ายกฎกระทรวงนี้ข้อ ๓บัตรประจำตัวผู้ซึ่งได้รับแต่งตั้งจากเจ้าพนักงานท้องถิ่นซึ่งผู้ว่าราชการจังหวัดเป็นผู้ออกบัตรให้เป็นไปตามแบบ สส. ๗ บัตรประจำตัวผู้ซึ่งได้รับแต่งตั้งจากเจ้าพนักงานท้องถิ่นซึ่งผู้ว่าราชการกรุงเทพมหานครเป็นผู้ออกบัตรให้เป็นไปตามแบบสส. ๘ และบัตรประจำตัวผู้ซึ่งได้รับแต่งตั้งจากเจ้าพนักงานท้องถิ่น ซึ่งปลัดเมืองพัทยาเป็นผู้ออกบัตรให้เป็นไปตามแบบ สส. ๙ ท้ายกฎกระทรวงนี้ข้อ ๔ให้รัฐมนตรีว่าการกระทรวงสาธารณสุขเป็นผู้ออกบัตรประจำตัวเจ้าพนักงานท้องถิ่นซึ่งเป็นผู้ดำรงตำแหน่งผู้ว่าราชการจังหวัดผู้ว่าราชการกรุงเทพมหานคร หรือปลัดเมืองพัทยาข้อ ๕ให้อธิบดีกรมอนามัยเป็นผู้ออกบัตรประจำตัวเจ้าพนักงานสาธารณสุขซึ่งแต่งตั้งจากข้าราชการสังกัดกรมอนามัยข้อ ๖ให้ผู้ว่าราชการจังหวัดเป็นผู้ออกบัตรประจำตัว(๑) เจ้าพนักงานท้องถิ่นซึ่งเป็นผู้ดำรงตำแหน่งนายกเทศมนตรีหรือประธานกรรมการสุขาภิบาล(๒) เจ้าพนักงานสาธารณสุขซึ่งแต่งตั้งจากผู้ดำรงตำแหน่งนายแพทย์สาธารณสุขจังหวัดผู้เชี่ยวชาญหรือผู้ชำนาญการพิเศษด้านสาธารณสุขของสำนักงานสาธารณสุขจังหวัดสำนักงานสาธารณสุขอำเภอหรือสำนักงานสาธารณสุขกิ่งอำเภอ ผู้อำนวยการกองหรือหัวหน้ากองอนามัยและสิ่งแวดล้อมของเทศบาล หัวหน้าส่วนสาธารณสุขของสุขาภิบาลและผู้ดำรงตำแหน่งอื่นสังกัดหน่วยงานดังกล่าว ที่อยู่ในเขตจังหวัดนั้น ๆ(๓) ผู้ซึ่งได้รับแต่งตั้งจากเจ้าพนักงานท้องถิ่นสำหรับในเขตเทศบาลสุขาภิบาลหรือองค์การบริหารส่วนจังหวัดและเป็นข้าราชการหรือพนักงานเทศบาลสุขาภิบาลหรือองค์การบริหารส่วนจังหวัดที่อยู่ในเขตจังหวัดนั้น ๆข้อ ๗ให้ผู้ว่าราชการกรุงเทพมหานครเป็นผู้ออกบัตรประจำตัว(๑) เจ้าพนักงานสาธารณสุขซึ่งแต่งตั้งจากผู้ดำรงตำแหน่งผู้อำนวยการกองอนามัยสิ่งแวดล้อมหัวหน้างานอนามัยเขต และผู้ดำรงตำแหน่งอื่นสังกัดกรุงเทพมหานคร(๒) ผู้ซึ่งได้รับแต่งตั้งจากเจ้าพนักงานท้องถิ่นสำหรับในเขตกรุงเทพมหานครและเป็นข้าราชการสังกัดกรุงเทพมหานครข้อ ๘ให้ปลัดเมืองพัทยาเป็นผู้ออกบัตรประจำตัว(๑) เจ้าพนักงานสาธารณสุขซึ่งแต่งตั้งจากผู้ดำรงตำแหน่งผู้อำนวยการกองอนามัยและสิ่งแวดล้อมและผู้ดำรงตำแหน่งอื่นสังกัดเมืองพัทยา(๒) ผู้ซึ่งได้รับแต่งตั้งจากเจ้าพนักงานท้องถิ่นสำหรับในเขตเมืองพัทยาและเป็นพนักงานสังกัดเมืองพัทยาข้อ ๙ รูปถ่ายที่ติดบัตรประจำตัวให้ใช้รูปถ่ายที่ถ่ายไม่เกินหกเดือนก่อนวันยื่นคำขอมีบัตรประจำตัว ขนาด ๓x๔เซนติเมตร ครึ่งตัว หน้าตรง แต่งเครื่องแบบปกติขาว หรือเครื่องแบบปฏิบัติราชการไม่สวมหมวกให้ไว้ ณ วันที่ ๑๓ สิงหาคม พ.ศ. ๒๕๓๖บุญพันธ์ แขวัฒนะรัฐมนตรีว่าการกระทรวงสาธารณสุข[เอกสารแนบท้าย]๑. แบบบัตรประจำตัวเจ้าพนักงานท้องถิ่นท้ายกฎกระทรวง (พ.ศ. ๒๕๓๖) ออกตามความในพระราชบัญญัติการสาธารณสุข พ.ศ. ๒๕๓๕ (แบบสส. ๑)๒. แบบบัตรประจำตัวเจ้าพนักงานท้องถิ่นท้ายกฎกระทรวง (พ.ศ. ๒๕๓๖) ออกตามความในพระราชบัญญัติการสาธารณสุข พ.ศ. ๒๕๓๕ (แบบสส. ๒)๓. แบบบัตรประจำตัวเจ้าพนักงานสาธารณสุขท้ายกฎกระทรวง (พ.ศ. ๒๕๓๖) ออกตามความในพระราชบัญญัติการสาธารณสุข พ.ศ. ๒๕๓๕ (แบบสส. ๓)๔. แบบบัตรประจำตัวเจ้าพนักงานสาธารณสุขท้ายกฎกระทรวง (พ.ศ. ๒๕๓๖) ออกตามความในพระราชบัญญัติการสาธารณสุข พ.ศ. ๒๕๓๕ (แบบสส. ๔)๕. แบบบัตรประจำตัวเจ้าพนักงานสาธารณสุขท้ายกฎกระทรวง (พ.ศ. ๒๕๓๖) ออกตามความในพระราชบัญญัติการสาธารณสุข พ.ศ. ๒๕๓๕ (แบบสส. ๕)๖. แบบบัตรประจำตัวเจ้าพนักงานสาธารณสุขท้ายกฎกระทรวง (พ.ศ. ๒๕๓๖) ออกตามความในพระราชบัญญัติการสาธารณสุข พ.ศ. ๒๕๓๕ (แบบสส. ๖)๗.แบบบัตรประจำตัวผู้ซึ่งได้รับแต่งตั้งจากเจ้าพนักงานท้องถิ่น ท้ายกฎกระทรวง (พ.ศ.๒๕๓๖) ออกตามความในพระราชบัญญัติการสาธารณสุข พ.ศ. ๒๕๓๕ (แบบ สส. ๗)๘.แบบบัตรประจำตัวผู้ซึ่งได้รับแต่งตั้งจากเจ้าพนักงานท้องถิ่น ท้ายกฎกระทรวง (พ.ศ.๒๕๓๖) ออกตามความในพระราชบัญญัติการสาธารณสุข พ.ศ. ๒๕๓๕ (แบบ สส. ๘)๙.แบบบัตรประจำตัวผู้ซึ่งได้รับแต่งตั้งจากเจ้าพนักงานท้องถิ่น ท้ายกฎกระทรวง (พ.ศ.๒๕๓๖) ออกตามความในพระราชบัญญัติการสาธารณสุข พ.ศ. ๒๕๓๕ (แบบ สส. ๙)(ดูข้อมูลจากภาพกฎหมาย)จุฑามาศ/ปรับปรุง๓๐ กันยายน ๒๕๕๗[๑] ราชกิจจานุเบกษาเล่ม ๑๑๐/ตอนที่ ๑๒๖/ฉบับพิเศษ หน้า ๑/๓ กันยายน ๒๕๓๖